തപാല്ദിനത്തില് ഗാന്ധിസ്റ്റാമ്ബുകളുടെ പ്രദര്ശനം പാലാ: തപാല് ദിനമായ ഒന്പതിനു പാലാ ഹെഡ് പോസ്റ്റ്ഓഫീസില് ഗാന്ധിസ്റ്റാമ്ബ് പ്രദര്ശനം സംഘടിപ്പിക്കും. ഗാന്ധിജിയുടെ ചിത്രങ്ങള് ഉള്പ്പെടുത്തി ഭാരതീയ തപാല് വകുപ്പ് പുറത്തിറക്കിയ സ്റ്റാമ്ബുകള്, ഇന്ലന്റുകള്, കവറുകള്, കാര്ഡുകള് എന്നിവയുടെ വൈവിധ്യമാര്ന്ന ശേഖരം തുടങ്ങിയവ പ്രദര്ശനത്തിനു വയ്ക്കും. വിവിധ വര്ഷങ്ങളിലായി പുറത്തിറക്കിയ അപൂര്വങ്ങളായ ഗാന്ധിസ്റ്റാമ്ബുകളും പ്രദര്ശനത്തിനുണ്ടാകും. ഫിലാറ്റിലിസ്റ്റ് കെ.ജെ. ജോസഫിന്റെ ശേഖരത്തിലുള്ള സ്റ്റാമ്ബുകളാണ് പ്രദര്ശനത്തിനു വയ്ക്കുന്നത്. ഒന്പതിനു രാവിലെ ഒന്പതു മുതല് വൈകുന്നേരം നാലു വരെയാണു പ്രദര്ശനം. മാണി സി. കാപ്പന് എംഎല്എ പ്രദര്ശനം ഉദ്ഘാടനം ചെയ്യും. ഈരാറ്റുപേട്ട ഗവ. വെറ്ററിനറി ആശുപത്രിയില് രാത്രികാല സേവനം ഈരാറ്റുപേട്ട: നഗരസഭയുടെ കീഴിലുള്ള ഈരാറ്റുപേട്ട ഗവ. വെറ്ററിനറി ആശുപത്രിയില് ക്ഷീര കര്ഷകര്ക്കും മറ്റും ഉപകാരപ്രദമായ രീതിയില് രാത്രികാല സേവനം ആരംഭിച്ചു. ഫുള്ടൈം ഡോക്ടറായി ഡോ. വി.എന്. ഇജാസ് വലിയവീട്ടിലിനെ നിയമിച്ചു. സേവനത്തിന്റെ ഉദ്ഘാടനം നഗരസഭ ആക്ടിംഗ് ചെയര്മാന് വി.എം. മുഹമ്മദ് ഇല്യാസ് നിര്വഹിച്ചു. വികസനകാര്യസമിതി ചെയര്പേഴ്സണ് സുനിത ഇസ്മയില്, ഡോ. ജെസി സി. കാപ്പന് എന്നിവര് പങ്കെടുത്തു. നാലു ദിവസത്തേക്കുള്ള സൗജന്യ കുളന്പുരോഗ പ്രതിരോധ വാക്സിന്റെ ഉദ്ഘാടനവും നടത്തി.